open-index/open-wikipedia-markdown huggingface dataset:
Frederiks Teilors

**Frederiks Vinslovs Teilors** (, dzimis , miris ) bija ASV inženieris, kurš tiek uzskatīts par vienu no mūsdienu vadībzinības pamatlicējiem. Veicis arī ieguldījumu tehnoloģiju izstrādē (kopā ar kolēģi Monselu Vaitu (*Maunsel White*) atklājis ātrgriezējtērauda iegūšanas tehnoloģiju). Bija arī pazīstams tenisa spēlētājs — 1881. gada ASV tenisa čempions.

## Biogrāfija
Dzimis Filadelfijā, kvēkeru izcelsmes jurista ģimenē. Studēja tieslietas Hārvarda Universitātē. Pēc 1873. gada ekonomiskās depresijas sāka darbu dažādos rūpniecības uzņēmumos. Veidojot karjeru, kļuva par metalurģiskās kompānijas *Midvale Steel* galveno inženieri. 1883. gadā beidza Stīvensa Tehnoloģisko institūtu. 1893. gadā izveidoja pasaulē pirmo konsultāciju firmu vadības menedžmentā.

1900. gada vasaras olimpiskajās spēlēs Parīzē viņš startēja vīriešu golfa turnīrā, kur ieguva 4. vietu, piekāpjoties amerikānim Čārlzam Sendsam (zelta medaļa) un britiem Volteram Rezerfordam (sudraba medaļa) un Deividam Robertsonam.

1906. gadā Teilors kļuva par Amerikas mehānisko inženieru biedrības prezidentu.

1911. gadā nodibināja Zinātniskā menedžmenta biedrību. Veicis pētījumus par menedžmenta jautājumiem no 1895. gada. Viens no ietekmīgākajiem darbiem - 1911. gadā publicētais "Zinātniskā menedžmenta principi" (*Principles of Scientific Management*). Miris no pneimonijas 1915. gadā.

## Atsauces

## Ārējās saites
Taylor

***Taylor*** var būt:

* Teilora — personvārds sieviešu dzimtē;
* Teilora — uzvārds sieviešu dzimtē;
* Teilore — uzvārds sieviešu dzimtē;
* Teilors — personvārds vīriešu dzimtē;
* Teilors — uzvārds vīriešu dzimtē.

## Skatīt arī
* Teilora rinda
Knol

***Knol*** bija *[[Google]]* veidots tīmekļa resurss, kura mērķis bija uzkrāt lietotāju veidotus rakstus par dažādām tēmām, tiešsaistes enciklopēdija. Publiskai lietošanai Knol tika atvērts .

2011. gada novembrī *Google* paziņoja, ka *Knol* projekts tiks pārtraukts, tā vietā attīstot atvērtā pirmkoda projektu *[[Annotum]]*.
*Knol* slēgts 2012. gada 30. aprīlī; viss saturs izdzēsts 2012. gada 1. oktobrī.

Atšķirībā no Vikipēdijas, *Knol* bija komerciāls projekts, kurā reklāmdevēji varēja ievietot reklāmas, ar kuru ienākumiem *Knol* dalījās ar rakstu autoriem. Knol specifika bija tāda, ka rakstus labot, rediģēt un atjaunot varēja tikai pats rakstu veidotājs, vai arī komanda, kas strādāja pie raksta. Lai raksti nenovecotu un tiktu atjaunināti biežāk, *Knol* bija paredzējis konkurenci starp rakstu veidotājiem, un par vienu un to pašu tēmu bija paredzēti vairāki raksti, kas konkurēja savā starpā.
Getisburgas uzruna

thumb|235px|Fotogrāfija, kas uzņemta aptuveni trīs stundas pirms slavenās runas. Abrahams Linkolns sēž centrā
**Getisburgas uzruna** () ir viena no ASV prezidenta Abrahama Linkolna runām un viena no visvairāk citētajām runām ASV vēsturē. Šo runu prezidents teica ASV pilsoņu kara laikā , ceturtdienas pēcpusdienā. Tajā tika runāts par Kareivju Nacionālo kapsētu, kura atrodas Getisburgā (*Gettysburg*), Pensilvānijas štatā. Šajā kapsētā apglabāti kareivji, kuri krita kaujā pie Getisburgas cīņā pret ASV Konfederācijas karavīriem četrarpus mēnešus iepriekš.

## Skatīt arī
* Getisburgas kauja

## Atsauces

## Ārējās saites
Anglijas Līgas kauss

***EFL Cup***, pazīstams arī kā ***Football League Cup***  jeb **Līgas kauss**, ir Anglijas futbola klubu sacensības. Tiek rīkots kopš 1960.—1961. gada sezonas. Pašlaik tajā piedalās četru spēcīgāko Anglijas līgu klubi, kopā — 92 komandas. Titulētākās komandas šajā turnīrā ir *[[Liverpool FC|Liverpool]]* kas uzvarējusi 10 reizes un ''Manchester City kas ir uzvarējusi 9 reizes.

## Atsauces

## Ārējās saites
* Oficiālā vietne
Silene (zeme)

[thumb|300px|Žemaitijai pievienotās zemgaļu un sēļu zemes (gaiši rozā krāsā) pēc Melnas līguma noslēgšanas (1422). Iezīmēta [Jelgava (*Mitawa*), Pasvale (*Poswol*), Šauļi (*Szawle*), Raseiņi (*Rosienie*) un Upīte (*Upita*).]]
**Silene** () bija seno zemgaļu zeme tagadējās Lietuvas ziemeļdaļā starp Žagares, Tērvetes, Upmales, Plānes un Medenes zemēm. Dienvidos Silenes zeme pletās līdz Upītes un Saules zemes robežām. Silenes sastāvā līdz 15. gadsimtam ieskaitīta arī Sidrabenes zeme. Pēc Augusta Bīlenšteina uzskata Silenes zemes galvenais pilskalns ir bijis Silenes Augstais kalns tagadējā Vilces pagastā.

## Vēsture
Pirmo reizi Silenes zeme pieminēta Zemgales dalīšanas līgumā 1254. gadā, tās pārvaldei tika iecelts savs fogts, kuru padzina 1259. gada Zemgaļu sacelšanās laikā.
Pēc Melnas līguma noslēgšanas 1422. gadā Silenes zemes dienvidu daļu iekļāva Žemaitijas sastāvā.

Mūsdienās Silenes zemes teritorijā atrodas Lietuvas Žeimele, Pasvale, Linkuva, Jonišķi, Pakroja un Latvijas Vilce un Augstkalne.

## Dokumenti

## Ārējās saites
* Oriģināldokuments par Zemgales zemju sadalīšanu un Silenes nodošanu Rīgas arhibīskapam no www.herder-institut.de 
* Silenes Augstais kalns Vilces pagastā
* Marius Bartašius. Lietuvos Žiemgalos kultūrinis regionas Žiemgala, 2012 — Nr. 1, 15.—25 lpp. (lietuviski par zemgaļu zemēm Lietuvas ziemeļos)
Plāne (zeme)

[thumb|300px|Žemaitijai pievienotās zemgaļu un sēļu zemes (gaiši rozā krāsā) pēc Melnas līguma noslēgšanas (1422). Iezīmēta [Jelgava (*Mitawa*), Pasvale (*Poswol*), Šauļi (*Szawle*), Raseiņi (*Rosienie*) un Upīte (*Upita*).]]
**Plāne** () bija seno zemgaļu zeme Upmales novada dienvidos, kas robežojās ar Silenes zemi rietumos, Upītes un Saulenes zemēm dienvidos un sēļu zemēm austrumos.

## Vēsture
Plānes zeme pieminēta Upmales dalīšanas līgumā 1254. gada aprīlī (*ad terram, que Plane dicitur*). Plānes pārvaldei tika iecelts savs fogts, kuru padzina 1259. gada Zemgaļu sacelšanās laikā.
Pēc Melnas līguma noslēgšanas 1422. gadā Plānes dienvidu daļu iekļāva Žemaitijas sastāvā.

## Novada lokalizācija
Pēc A.Bīlenšteina un Ē.Mugurēviča uzskata Plānes zeme atradusies Īslīces upes baseinā, kuras pieteka tiek saukta par Plānīti.
Tagad tur atrodas Bauskas novada rietumu daļa. Dienvidu daļa iestiepjas tālu Pasvales rajonā Lietuvas teritorijā. Par Plānes centru tiek uzskatīts Kamardes pilskalns mūsdienu Gailīšu pagastā.

## Atsauces

## Ārējās saites
* Altements, A. Zemgales novadu sadalīšana 1254. gadā. Senatne un Māksla. 1936. Nr.2, 165.-168.lpp
* Marius Bartašius. Lietuvos Žiemgalos kultūrinis regionas Žiemgala, 2012 - Nr. 1, 15-25 lpp. (lietuviski par zemgaļu zemēm Lietuvas ziemeļos)
Evita

**Evita** var attiekties uz:

* Evita — sieviešu vārds

## Cilvēki ar šādu vārdu
* Eva Perona (*Eva Perón*; 1919—1952), Argentīnas politiķe, bieži saukta par Evitu;
* Evita Krievāne-Moiseičenko (1987), latviešu šorttrekiste;
* Evita Trušele, latviešu vieglatlēte;
* Evita Zālīte-Grosa, latviešu operdziedātāja un politiķe;
* Evita Ašeradena, latviešu dramaturģe, Valmieras Drāmas teātra direktore.

## Citas nozīmes
* Evita, Endrū Loida Vebera un Tima Raisa mūzikls par Evas Peronas dzīvi,
* Evita, 1996. gada ASV filma, ko uzņēmis režisors Alans Pārkers pēc E.L.Vebera mūzikla motīviem
* Evita (albums), filmas "Evita" oriģinālmūzikas albums, ko iedziedājusi Madonna

## Skatīt arī
* Eva
Kristīna Agilera

**Kristīna Marija Agilera** (*Christina María Aguilera*; dzimusi  Ņujorkā, ASV) ir amerikāņu dziedātāja, dziesmu tekstu autore. Pēc parādīšanās vietējā mēroga talantu šovos un Disneja kanāla šovā *The New Mickey Mouse Club*, viņa animācijas filmai "Mulāna" ierakstīja dziesmu *Reflections* un īsi pēc tam parakstīja sadarbības līgumu ar ierakstu kompāniju *[[RCA Records]]*. Popularitāti Kristīna Agilera ieguva pēc viņas pirmā studijas albuma *Christina Aguilera* izdošanas 1999. gadā, no kura visi trīs singli sasniedza *[[Billboard Hot 100]]* pirmo vietu. 2001. gadā mūziķe izdeva *Latino Pop* stilā ieturētu albumu *Mi Reflejo* un vēlāk sekoja vairākas veiksmīgas sadarbības ar citiem mūziķiem, kas nodrošināja Agilerai vispasaules slavu. Tomēr viņa nebija apmierināta ar savu mūziku, tādēļ nolēma to kardināli mainīt.

Pēc šķiršanās no sava iepriekšējā menedžmenta, Agilera pārņēma māksliniecisko vadību pār savu otro studijas albumu *Stripped*, kurš iznāca 2002. gadā un saņēma dažādus mūzikas kritiķu novērtējumus, tomēr pārdošanas rezultāti bija ļoti labi. Otrais singls *Beautiful* bija komerciāli ļoti veiksmīgs un vēl pateicoties Agileras seksuālajam tēlam, albuma pārdošanas rādītāji turpināja kāpt.

Agileras trešais studijas albums *Back To Basics* iznāca 2006. gadā un iekļāva sevī soulmūzikas, blūza un džeza elementus. Kritiķu reakcija uz šo albumu bija ļoti pozitīva.  mūziķe izdeva savu pirmo labāko dziesmu izlasi *Keeps Gettin' Better — A Decade of Hits*.

## Diskogrāfija

### Studijas albumi
* 1999: *Christina Aguilera*
* 2002: *Stripped*
* 2006: *Back To Basics*
* 2010: *Bionic*
* 2012: *Lotus*
* 2018: *Liberation*
* 2022: *Aguilera*

### Citi albumi
* 2000: *Mi Reflejo* (spāņu valodas albums)
* 2000: *My Kind of Christmas* (Ziemassvētku albums)
* 2001: *Just Be Free* (neoficiāls albums)
* 2008: *Keeps Gettin' Better - A Decade Of Hits* (labāko dziesmu izlases albums)

### DVD
* 1999: *Genie Gets Her Wish*
* 2001: *My Reflection*
* 2004: *Stripped Live in the UK*
* 2008: *Back To Basics: Live And Down Under*

### Singli

## Atsauces

## Ārējās saites

*
Vikints

**Vikints** (žemaišu: *Vīkints*, lietuviešu: *Vykintas*, senkrievu: *Въıкъıнтъ*, miris ap 1253) bija Žemaitijas kunigaitis un Saules kaujas varonis. Lietuvas dižkunigaiša Mindauga pretinieks cīņā pret varas centralizāciju austrumu baltu zemēs. Uzskata, ka Vikinta tēvs jau pirms 1219. gada atstājis mantojumā žemaišu zemju rietumu daļu Vikintam, bet austrumu daļu Gerdvilam.

## Vārda nozīme
thumb|left|200 px|Piemineklis Vikintam Tveros
Personvārda Vikints izcelsme saistāma ar salikteni *vy- (iš-vydo, vidū)* + *kin- (kentėti, ciest)*  — „daudz pieredzējušais“.

## Dzīvesgājums
Žemaišu ķēniņu (kņazu) Vikinta un Gerdvila vārdi pirmo reizi minēti 1219. gada baltu cilšu valdnieku līgumā ar Volīnijas kņaziem. 1236. gadā Saules kaujas laikā viņš vadīja žemaišu karaspēku, kas sagrāva Zobenbrāļu ordeni.

1248. gadā kunigaišu Vikinta, Tautvila un Ģedvīda (jeb Edivīda) vadītais karaspēks cieta sakāvi karagājienā uz Smoļenskas kņazisti. Lietuvas dižkunigaitis Mindaugs mēģināja pakļaut viņu zemes savai varai. Vikints iesaistījās plašā opozīcijā pret Mindaugu kopā ar Galīcijas-Volīnijas kņazu Danielu un Livonijas ordeni.

1250. gadā Rīgā ieradās Vikinta sabiedrotais Tautvils un piedāvāja slēgt militāru savienību ar ordeni. Sarunu laikā ordenis atteicās no pretenzijām uz Vikinta zemēm, bet guva atbalstu iebrukumam Nalsenē un Zemgalē. 1250. gadā Livonijas ordeņa karaspēks iebruka Nalsenes zemē un Mindaugam pakļautajā Žemaitijas daļā.

1251. gadā Mindaugs uzsāka miera sarunas ar Livonijas ordeņa mestru Štīrijas Andreju (Andreas von Stierland) un piekrita kristīties un kļūt par Lietuvas karali, atsakoties no pretenzijām uz vairākām Tautvilam un Vikintam pakļautajām zemgaļu, žemaišu un sēļu zemēm par labu Livonijas ordenim.

1252. gadā Vikints atbalstīja Tautvila vadīto uzbrukumu Mindaugam Vorutas pilī. Pēc sakāves Vikints patvērās savā Tveru pilī (*Tvirement*), kas atradās Rietavas apkārtnē Žemaitijas rietumos. 1253. gadā Vikints gāja bojā un viņa sāncensis Mindaugs tika kronēts par Lietuvas karali.

## Izvilkums no hronikas
Vikints bija viens no diviem augstākajiem Žemaitijas kunigaišiem (senkrievu tekstā: *Жемотьскъıи кнѧз̑*), kas 1219. gadā noslēdza miera līgumu ar bijušā Kijivas lielkņaza Romāna Mstislaviča dēliem Volīnijas kņaziem Danilu un Vasilko.

## Ārējās saites
* Mindauga dzimta
* Livonijas krusta kari

## Atsauces
Dafa

**Dafa** var būt:
* Heilija Dafa (*Haylie Duff*; 1985) — amerikāņu mūziķe un aktrise,
* Hilarija Dafa (*Hilary Duff*; 1987) — amerikāņu aktrise.
DU

**DU**, **Du** vai **du** var būt:
* Daugavpils Universitāte, universitāte Daugavpilī
* Du Fu (杜甫, *Dù Fǔ*), ķīniešu dzejnieks (712. — 770.)
BSA

BSA var būt:

* Brīvā Sīrijas armija — karojošā puse Sīrijas pilsoņu karā.
* Baltijas Starptautiskā akadēmija — augstskola Latvijā;
Jangs

**Jangs** (; sieviešu dzimtē **Janga**) ir angļu cilmes vīriešu dzimtes uzvārds. Cilvēki ar šo uzvārdu:

* Andre Romelle Jangs jeb Dr. Dre (*Andre Romelle Young*; 1965) — ASV producents un reperis;
* Anguss Jangs (*Angus Young*; 1955) — skotu izcelsmes Austrālijas mūziķis;
* Bērts Jangs (*Burt Young*; 1940—2023) — amerikāņu aktieris;
* Džons Jangs (*John Watts Young*; 1930—2018) — ASV kosmonauts;
* Ešlijs Jangs (*Ashley Young*; 1985) — angļu futbolists;
* Gigs Jangs (*Gig Young*; 1913—1978) — amerikāņu kino, televīzijas un teātra aktieris;
* Gordons Jangs (*Gordon Young*; 1964) — skotu futbola treneris;
* Loreta Janga (*Loretta Young*; 1913—2000) — ASV aktrise
* Terenss Jangs (*Terence Young*; 1915—1994) — britu kinorežisors un scenārists;
* Tomass Jangs (*Thomas Young*; 1773—1860) — angļu dabaszinātnieks;
* Trē Jangs (*Trae Young*; 1998) — ASV basketbolists.

## Skatīt arī
* Janga
* *[[Young]]*
Young

***Young*** (no ) ir angļu cilmes uzvārds. *Young* var būt:

* Janga — uzvārds sieviešu dzimtē;
* Jangs — uzvārds vīriešu dzimtē.
Made in Heaven

**Made in Heaven** ir piecpadsmitais un pēdējais rokgrupas Queen studijas albums.

Šis ir vienīgais albums, kas tika izlaists pēc grupas dziedātāja Fredija Merkūrija nāves. Tajā tika izmantoti Merkūrija balss ieraksti no pēdējām sesijām pirms viņa nāves, kā arī dažas dziesmas no viņa soloalbumiem.

Tā ka divi mūziķi no sākotnējā grupas sastāva tagad uzstājas kopā ar Polu Rodžersu zem nosaukuma Queen + Paul Rodgers, šis, visticamāk, arī ir pēdējais grupas albums.

## Dziesmu saraksts
Visas dziesmas sarakstīja Queen, izņemot, kur pieminēts.

# "*It's a Beautiful Day*" - 2:32
# "*Made in Heaven*" (Merkūrijs) - 5:25
# "*Let Me Live*" - 4:45
# "*Mother Love*" (Mejs/Merkūrijs) - 4:49
# "*My Life Has Been Saved*" - 3:15
# "*I Was Born to Love You*" (Merkūrijs) - 4:49
# "*Heaven for Everyone*" (Teilors) - 5:36
# "*Too Much Love Will Kill You*" (Mejs/Muskers/Leimers) - 4:20
# "*You Don't Fool Me*" - 5:24
# "*A Winter's Tale*" - 3:49
# "*It's a Beautiful Day (Reprise)*" - 3:01
# "*Yeah*" - 0:04
# "*Untitled*" - 22:32

## Izpildītāji

* Fredijs Merkūrijs - vokāls, klavieres, sintezatori
* Braiens Mejs - ģitāra, sintezatori, fona vokāls, vadošais vokāls dziesmās "Let Me Live" un "Mother Love"
* Džons Dīkons - basģitāra, sintezatori, fona vokāls
* Rodžers Teilors - bungas, sintezatori, fona vokāls, vadošais vokāls dziesmā "Let Me Live"

* Katrīne Portere - vokāls dziesmā "Let Me Live"
Erīda (pundurplanēta)

**Erīda**, arī **Erida**, oficiālais nosaukums **136199 ''Eris*** (simbols: ), pazīstama arī ar nosaukumiem *'2003UB313** un **Ksena''', ir Saules sistēmā masīvākā no zināmajām pundurplanētām, taču ne lielākā pēc diametra — Erīdas diametrs ir aptuveni  km liels, iekams Plutona diametrs ir teju  km liels. Tomēr Erīda ir devītais masīvākais ķermenis orbītā ap Sauli (tā ir par 27% smagāka nekā Plutons).

Erīda ir viens no transneptūna objektiem. To 2005. gada janvārī atklāja amerikāņu zinātnieks Maikls Brauns ar saviem kolēģiem no Kalifornijas Tehnoloģiju institūta. Erīda atrodas Koipera joslā, kas savukārt atrodas aiz Plutona orbītas. Šis objekts ir masīvāks par Plutonu, tāpēc sākotnēji domāja, ka to varēs uzskatīt par desmito Saules sistēmas planētu.

## Skatīt arī

* Haumeja (pundurplanēta)
* Koipera josla
* Makemake (pundurplanēta)
*Plutons (pundurplanēta)
* Pundurplanēta
* Saules sistēma
* Sedna (potenciāla pundurplanēta)
* Transneptūna objekts

## Atsauces

## Ārējās saites
Lielais Londonas ugunsgrēks

thumb|235px|Nezināma autora glezna, kurā attēlots Londonas ugunsgrēks

**Lielais Londonas ugunsgrēks** () bija liels ugunsgrēks, kas plosījās Londonas centrālajā daļā no  līdz 5. septembrim. Tas ir lielākais ugunsgrēks Londonas vēsturē, tāpat tas ir viens no nozīmīgākajiem notikumiem Anglijas vēsturē. Ugunsgrēks galvenokārt iznīcināja Londonas viduslaiku pilsētu romiešu celtā pilsētas mūra iekšpusē.

Ugunsgrēks izcēlās *Pudding Lane* maizes ceptuvē, kur to, iespējams, izraisīja ceptuves darbinieka neuzmanība. Liesmas strauji izplatījās, pateicoties pilsētas koka būvēm un šaurajām ieliņām. Tajā laikā Londonas iedzīvotāji nespēja efektīvi dzēst ugunsgrēku, jo trūka pietiekamu dzēšanas līdzekļu un organizētas ugunsdzēsības sistēmas.

Ugunsgrēks iznīcināja apmēram 87 baznīcas, tūkstošiem māju un vairākus nozīmīgus valdības un komerciālos ēkas, tostarp Veco Sv. Pāvila katedrāli. Pilsētas viduslaiku centrs tika pilnībā nopostīts, un aptuveni 100 000 cilvēku zaudēja savas mājas. Lai gan ziņots, ka oficiāli tikai seši cilvēki gāja bojā, tiek uzskatīts, ka patiesais bojāgājušo skaits varētu būt lielāks, jo daudziem no viņiem nebija iespējams noteikt identitāti.

Lielais ugunsgrēks atstāja ilgstošu ietekmi uz pilsētas arhitektūru un plānošanu. Pēc ugunsgrēka Londonas ielas tika pārplānotas, uzsvaru liekot uz ugunsdrošākiem celtniecības materiāliem, piemēram, ķieģeļiem un akmeņiem, tādējādi aizstājot viegli aizdedzināmās koka konstrukcijas.

## Piezīmes

## Ārējās saites

* Fire of London website produced by the Museum of London, The National Archives, the National Portrait Gallery, London Fire Brigade Museum and London Metropolitan Archives for Key Stage 1 pupils (ages 5–7) and teachers
* Records on the Great Fire of London 1666 from the UK Parliamentary Collections
Austin Powers: The Spy Who Shagged Me

***Austin Powers: The Spy Who Shagged Me*** ir tāda paša nosaukuma filmas oriģinālmūzikas albums, kuru ierakstu kompānija *[[Maverick Records]]* sadarbībā ar *[[Warner Records|Warner Bros. Records]]* izdeva . Šajā albumā kā galvenais singls iekļauta ASV mūziķes Madonnas dziesma *Beautiful Stranger*. Šī dziesma 2000. gadā ieguva ''Grammy'' balvu.

## Dziesmu saraksts

1 Tikai šim albumam pieņemts pseidonīms. Plašāk pazīstama kā *Melanie B* — viena no *Spice Girls* dalībniecēm.

## Singli

## Ārējās saites
* Madonnas oficiālā mājas lapa
* Madonnas oficiālais myspace.com profils
* Madonnas imdb.com profils
* Madonnas dziesmu vārdu datubāze
* Oficiālā Madonnas fanu mājas lapa
Sanmarīno Grand Prix

**Sanmarīno ''Grand Prix*** bija ikgadēja [[Formula 1]] *Grand Prix* izcīņa. Visas Sanmarīno *Grand Prix* sacīkstes norisinājās [[Enco un Dino Ferrāri autodroms|Imolas trasē]]. Šī trase patiesībā atrodas [[Itālija|Itālijā]], tomēr, ņemot vērā to, ka  jau norisinājās [[Moncas trase|Moncā]] un to, ka Sanmarīno nebija Formula 1 standartiem atbilstošu trašu, tika pieņemts lēmums Imolā rīkot Sanmarīno *Grand Prix*.

Imolā norisinājās  . gadā, tomēr tika pieņemts lēmums atgriezt šīs sacensības Moncā. Sanmarīno *Grand Prix* ir norisinājušās vairākas vēsturiskas sacīkstes. . gadā, [[FISA-FOCA karš|FISA-FOCA konflikta]] rezultātā piedalījās tikai 7 komandas (14 piloti). Sacīksti boikotēja 10 no 14 [[FOCA]] komandām. Uzvaru izcīnīja [[Didjē Pironi]], kurš neizpildīja komandas pavēli palaist garām komandas biedru [[Žils Vilnēvs|Žilu Vilnēvu]]. Vilnēvs bija dusmīgs un paziņoja, ka vairs nekad nerunās ar Pironi. Vilnēva solījums izrādījās patiess, jo līdz savai nāvei divas nedēļas vēlāk,  kvalifikācijā, kanādietis tā arī nebija runājis ar Pironi.

[[1994. gada Sanmarīno Grand Prix|1994. gada Sanmarīno *Grand Prix*]] norisinājās traģiski notikumi. Piektdienas treniņbraucienos smagu avāriju piedzīvoja [[Rubenšs Barikello]], tomēr viņš tika cauri ar deguna lūzumu. Sestdienas kvalifikācijā avāriju piedzīvoja [[Rolands Racenbergers]], kurš neilgi pēc tam nomira. Svētdienas sacīkstē gāja bojā trīskārtējais pasaules čempions [[Airtons Senna]].

== Uzvarētāji ==
=== Vairākkārtējie uzvarētāji (piloti) ===



=== Vairākkārtējie uzvarētāji (komandas) ===



=== Saraksts ===
Minēti tikai uzvarētāji tajos *Grand Prix'', kas aizvadīti F1 sezonu ietvaros.
Visas sacīkstes aizvadītas Imolas trasē.

## Skatīt arī
* F1 Grand Prix saraksts
Hoisalas impērija

thumb|235px|Hoisalas impērija ap 1200. gadu (tumši sarkanā krāsā).

**Hoisalas impērija** (, IPA: ) bija ievērojama Dienvidindijas kannādiešu impērija, kura dominēja mūsdienu Karnatakas štata teritorijā no 10. līdz 14. gadsimtam. Sākotnēji Hoisalas galvaspilsēta bija Belura, bet vēlāk tā tika pārcelta uz Halebidu.
Štelmahers

**Štelmahers** ( — 'ratnieks'; sieviešu dzimtē Štelmahere) ir vācu cilmes uzvārds. Cilvēki ar šo uzvārdu:

* Bernds Štelmahers (*Bernd Stellmacher*; 1944) — vācu matemātiķis;
* Dīters Štelmahers (*Dieter Stellmacher*; 1939) — vācu filologs;
* Edgars Štelmahers (1994) — latviešu basketbolists;
* Jānis Štelmahers (1893—1941) — latviešu jurists un politiķis;
* Roberts Štelmahers (1974) — latviešu basketbolists un treneris;
Šlesers

**Šlesers** (no  — 'atslēdznieks'; sieviešu dzimtē Šlesere) ir vācu cilmes uzvārds. Cilvēki ar šo uzvārdu:

* Ainārs Šlesers (1970) — latviešu uzņēmējs un politiķis;
* Edijs Šlesers (1985) — latviešu basketbolists;
* Ričards Šlesers (1997) — Latvijas uzņēmējs un politiķis.
( )

***( )*** ir trešais īslandiešu grupas Sigur Rós studijas albums, kas pirmoreiz tika izdots 2002. gada oktobrī. Tas sastāv no astoņiem nenosauktiem skaņdarbiem, kas sadalīti divās daļās: pirmie četri skaņdarbi ir viegli un optimistiski, pārējie četri ir drūmāki un melanholiski. Abas puses atdala 36 sekunžu klusums, un albums sākas un beidzas ar izkropļotas skaņas klikšķi.

## Vēsture
Albuma nosaukums sastāv no iekavu pāra; tam nav cita oficiāla nosaukuma, lai arī Sigur Rós dalībnieki to parasti sauc īslandiski par *"Svigaplatan*" (*"Iekavu albums*"). Filmas "Heima" titros tas tiek nosaukts par "*The Untitled Album*" (*Nenosauktais albums*).

## Atsauces

## Ārējās saites
* Sigur Rós tīmekļa vietne ''( )'' albumam 
* ''( )'' Spāņu izdevuma noformējums
Māris Grīnblats

**Māris Grīnblats** (dzimis ; miris ) bija latviešu politiķis, bijis piecu Saeimas sasaukumu deputāts, kā arī Latvijas Republikas izglītības un zinātnes ministrs laikā no 1995. līdz 1997. gadam. Pārstāvēja Nacionālo apvienību, kā arī tās priekšteces "Tēvzemei un Brīvībai" un TB/LNNK.

## Dzīvesgājums
M. Grīnblats 1973. gadā beidza Kuldīgas 1. vidusskolu, 1982. gadā absolvēja P. Stučkas Latvijas Valsts universitātes Vēstures un filozofijas fakultāti. Strādāja par sociologu, skolotāju, iesaistījās Atmodas laika notikumos un 1988. gadā viņš iestājās Latvijas Tautas frontē. No 1990. līdz 1993. gadam  Grīnblats bija Pilsoņu kongresa delegāts, priekšsēdētāja vietnieks, priekšsēdētājs.

Miris 2021. gada 14. martā.

## Politiskā darbība
M. Grīnblats bija viens no partijas "18. novembra savienība" izveidotājiem un dalībniekiem. No 1992. gada bija apvienības "Tēvzemei un Brīvībai" biedrs. Viņš bija Saeimas deputāts visos piecos tās sasaukumos no Latvijas neatkarības atjaunošanas līdz 2010. gadam, noliekot deputāta mandātu vien uz laiku, kamēr ieņēma izglītības un zinātnes ministra, kā arī Ministru prezidenta biedra amatu Andra Šķēles pirmajā Ministru kabinetā. Pēc 6. Saeimas vēlēšanām 1995. gadā M. Grīnblats bija nominēts Ministru prezidenta amatam, tomēr Saeima viņa piedāvāto valdību noraidīja ar 51 balsi pret, 48 balsīm par, un vienam deputātam atturoties. No 2002. līdz 2010. gadam M. Grīnblats bija "Tēvzemei un Brīvībai"/LNNK Saeimas frakcijas priekšsēdētājs. Bijis arī partijas "Tēvzemei un Brīvībai" priekšsēdētājs (1996—2002).

2010. gadā M. Grīnblats nesekmīgi kandidēja 10. Saeimas vēlēšanās no Nacionālās apvienības saraksta, neiekļūstot parlamentā pirmo reizi kopš Latvijas neatkarības atjaunošanas. Viņš kļuva par apvienības Saeimas frakcijas konsultantu, turpinot darboties šajā amatā arī divos nākamajos Saeimas sasaukumos.

## Atsauces
Upmale

**Upmale** var būt:
* vietvārds:
** Upmale — seno zemgaļu zeme;
** Upmale — apdzīvota vieta Baltinavas pagastā;
** Upmale — apdzīvota vieta Krāslavas novada Kaplavas pagastā;

* latviešu cilmes uzvārds (vīriešu dzimtē **Upmalis**). Cilvēki ar šo uzvārdu:
** Vija Upmale (1932—1996), rakstniece;
** Jānis Upmalis (1893—1938), padomju diplomāts;
** Kārlis Upmalis (1896—1938, pazīstams ar pieņemto vārdu Kārlis Pelēkais), revolucionārs dzejnieks.

## Skatīt arī
* Upmala
* Upmales pagasts
Birze

**Birze** var būt

*mazs lapu koku, parasti bērzu, mežs.
*dzelzceļa pieturas punkts
**Birze — dzelzceļa pieturas punkts Bauskas novadā.
**Birze — dzelzceļa pieturas punkts Gulbenes novadā.
* Birze, uzvārds
Japānas Grand Prix

**Japānas ''Grand Prix*** ir ikgadēja [[Formula 1]] *Grand Prix* izcīņa. Tā pirmo reizi norisinājās [[1963]]. gadā, tomēr F1 čempionāta kalendārā to iekļauj tikai sākot ar . gadu.

Pirmās divas F1 čempionātā rīkotās sacīkstes norisinājās [[Fudži trase|Fudži trasē]], tomēr līdz nākamajai Japānas GP izcīņai vajadzēja gaidīt vairākus gadus. . gadā šī sacīkste atgriezās čempionāta kalendārā, sacīkstes notika [[Sudzuka]]s trasē. Tur tās rīkoja līdz . gadam, ieskaitot. . un . gadā sacīkstes atgriezās Fudži. Bija plānots, ka sākot ar . gadu tiks ieviesta sistēma, kurā nepāra gados sacīkstes tiks rīkotas Sudzukā, bet pāra gados — Fudži, tomēr Fudži trases īpašnieki vēlāk no šīs sistēmas atteicās, līdz ar to Sudzuku padarot par vienīgo Japānas GP mājvietu.

Japānā visvairāk ir uzvarējis [[Mihaels Šūmahers]]: 6 reizes. *McLaren* komandas piloti ir uzvarējuši 8 reizes, vairāk nekā citu komandu piloti.

== Uzvarētāji ==
=== Vairākkārtējie uzvarētāji (piloti) ===



=== Vairākkārtējie uzvarētāji (komandas) ===



=== Saraksts ===
Minēti tikai uzvarētāji tajos *Grand Prix'', kas aizvadīti F1 sezonu ietvaros.

## Skatīt arī
* F1 Grand Prix saraksts
Asklēpijs

thumbnail|200px|Asklēpijs
**Asklēpijs** sengrieķu mitoloģijā bija medicīnas un ārstniecības dievs, Apollona dēls. Sākotnēji bija dzimis kā mirstīgais, bet par savu izcilo dziedināšanas māku saņēmis nemirstību.

Romiešu mitoloģijā Asklēpijam atbilst **Eskulāpijs**. No tā cēlies vārds *eskulaps*, ko mūsdienās vairāk izmanto ironiskā nozīmē kā slikta ārsta, šarlatāna sinonīmu.

Asklēpija ceļa spieķis (tiek attēlots kā nūja, kuru apvij čūska) ir viens no medicīnas simboliem.
[thumbnail|200px|Simbolisks Asklēpija spieķis [Pasaules Veselības organizācijas karogā]]

## Ārējās saites
Mohameds Ali Džinna

**Mohameds Ali Džinna** (, dzimis , miris ) bija Pakistānas politiķis un Visas Indijas Musulmaņu līgas vadītājs. Tieši šī organizācija dibināja Pakistānas valsti un iecēla Ali Džinnu par pirmo Pakistānas Domīnijas ģenerālgubernatoru. Viņš oficiāli tika dēvēts par "Quaid-e-Azam" ( — 'lielais vadonis') un par "Baba-e-Qaum" ('valsts tēvs'). Mūsdienās viņa dzimšanas diena Pakistānā ir atzīta par brīvdienu.
ISO 3166-2:AR

**ISO 3166-2:AR** ir uz Argentīnu attiecināts starptautisks ISO ģeokodēšanas standarts, daļa no ISO 3166-2 standarta.

Standarts apraksta 1 federālo distriktu un 23 provinces. Standartā ietvertie kodi sastāv no Argentīnas ISO 3166-1 divburtu koda **AR** un papildus burta, kuri ņemti no Argentīnas automobiļu reģistrācijas sistēmas.

## Skatīt arī

* ISO 3166-2
* ISO 3166-1
* Argentīnas provinces
Džinna

**Džinna** var būt:
* Džinna ― Pakistānas polārstacija Antarktīdā.

## Cilvēki ar šādu uzvārdu
* Mohameds Ali Džinna (1876―1948;  محمد علی جناح) ― pakistāņu politiķis un valstsvīrs
Austrijas Grand Prix

**Austrijas ''Grand Prix*** bija ikgadēja [[Formula 1]] *Grand Prix* izcīņa. Austrijas *Grand Prix* sacīkstes sākotnēji (. gadā) norisinājās [[Celtvēgas trase|Celtvēgas lidlaukā]]. Nākamās sacīkste ar Austrijas GP nosaukumu tika rīkota . gadā, [[A1 Rings|Osterraihringā]]. Tur norisinājās Austrijas *Grand Prix* līdz pat . gadam, ieskaitot. Vēlāk trase tika krietni saīsināta un pārsaukta par [[A1 Rings|A1 Ringu]], kur pirmoreiz sacīkstes norisinājās . gadā. . un . gadā izcēlās skandāli sakarā ar komandu pavēlēm. Pirmoreiz [[Scuderia Ferrari]] pilotam [[Rubenšs Barikello|Rubenšam Barikello]] lika palaist [[Mihaels Šūmahers|Mihaelu Šūmaheru]], lai pēdējais iegūtu otro vietu, tomēr gadu vēlāk Barikello vajadzēja padoties jau cīņā par uzvaru. Pēdējoreiz Austrijas *Grand Prix* norisinājās . gadā.

== Uzvarētāji ==
=== Vairākkārtējie uzvarētāji (piloti) ===



=== Vairākkārtējie uzvarētāji (komandas) ===



=== Saraksts ===
Minēti tikai uzvarētāji tajos *Grand Prix'', kas aizvadīti F1 sezonu ietvaros.

## Skatīt arī
* F1 Grand Prix saraksts
Nursultans Nazarbajevs

**Nursultans Nazarbajevs** ( ;  ; dzimis  Čemolganā, Kazahijas PSR) ir bijušais Kazahstānas prezidents.

N. Nazarbajevs kļuva par prezidentu , kad Kazahijas PSR vēl bija PSRS sastāvā. Pēc PSRS sabrukuma un valsts neatkarības iegūšanas 1991. gada 16. decembrī bija Kazahstānas prezidents, piecas reizes pārvēlēts amatā. Atkāpies 2019. gadā.

## Darbība Kazahijas PSR
1984. gadā N. Nazarbajevs kļuva par Kazahijas PSR Ministru padomes priekšsēdētāju, strādājot Dinmuhameda Kunajeva, Kazahstānas Komunistiskās partijas pirmā sekretāra, pakļautībā. Viņš darbojās kā Kazahstānas Komunistiskās partijas pirmais sekretārs no 1989. līdz 1991. gadam. Lai arī padomju periodā viņam bija ateistiski uzskati, vēlāk N. Nazarbajevs pārņēma musulmaņu tradīcijas, dodoties hadžā un atbalstot mošeju atjaunošanu, tajā pašā laikā mēģinot cīnīties ar Islāma terorismu Kazahstānā.

## Darbība prezidenta amatā
1990. gadā N. Nazarbajevs kļuva par prezidentu. Vispirms viņš darbojās kā Kazahijas PSR prezidents, bet pēc valstiskās neatkarības iegūšanas 1991. gadā — kā Kazahstānas prezidents. Rietumvalstīs N. Nazarbajevs tika kritizēts par lēno reakciju cīņā pret plaši izplatīto korupciju, opozīcijas apspiešanu, negodīgām vēlēšanām un nepietiekamu runas brīvību. Tomēr laika gaitā politika mainījās. 2010. gadā N. Nazarbajevs paziņoja par reformām, kas veicinātu valstī daudzpartiju sistēmas attīstību. Vēloties demokratizēt valstī iedibināto autoritāro sistēmu, 2017. gada janvārīN.  Nazarbajevs izteica priekšlikumu par konstitucionālu reformu, kas nodotu daļu varas Kazahstānas parlamentam un Ministru kabinetam.

Pēdējās prezidenta vēlēšanās 2015. gada aprīlī viņš tika ievēlēts ar 97,7% balsu vairākumu. 2019. gada 19. martā N. Nazarbajevs paziņoja par atkāpšanos no amata. Prezidenta pienākumus no  līdz nākamajām prezidenta vēlēšanām tika uzdots pildīt parlamenta priekšsēdētājam Kasimam Žomartam Tokajevam (ievēlēts ). Vienlaikus N. Nazarbajevs palika Valsts Drošības padomes vadītāja, Konstitucionālās padomes locekļa un valdošās partijas *[[Nur-Otan]]* vadītāja amatos. Vadīja partiju *Nur-Otan* līdz 2021. gadam.

Nazarbajevs bija pasargāts pret kriminālvajāšanu, bet pēc pēc 2022. gada konstitucionālā referenduma viņam tika atņemtas privilēģijas. Nazarbajevu atlaida no Drošības padomes priekšsēdētāja amata, reaģējot uz 2022. gada nemieriem. 2023. gadā viņam atņēma Kazahstānas Senāta goda locekļa un Konstitucionālās padomes locekļa titulus.

## Ģimene
Vecākā meita Dariga Nazarbajeva 2019. un 2020. gadā bija Kazahstānas parlamenta senāta spīkere, bet 2020. gada pavasarī amatu zaudēja, tiek uzskatīts, ka līdz ar to ģimene zaudēja ietekmi valstī. Viņas bagātība tiek vērtēta vairāk nekā pus miljarda dolāru apmērā. Vidējās meitas Dināras Kulibajevas bagātība tiek vērtēta vairāk nekā miljarda dolāru vērtībā, līdz ar to viņa ir starp pašiem bagātākajiem Kazahstānas pilsoņiem. Jaunākā meita — Alija Nazarbajeva.

## Atsauces

## Ārējās saites

* Oficiālā vietne
Pūkainais ozols

thumb|Pūkainā ozola lapas un zīles
thumb|''Quercus pubescens''

**Pūkainais ozols** () ir daudzgadīgs dižskābaržu dzimtas koks. Šis ozols savvaļā aug Eiropas dienvidos un Āzijas dienvidrietumos. Sastopams arī Francijā un atsevišķās Centrāleiropas daļās. Koks ir vidēji liels, sasniedz 20 m augstumu. Pūkainie ozoli ir ilgdzīvojoši. To mūža ilgums ir vairāki simti gadu. Gadu gaitā tie izveido ļoti resnu stumbru. Stumbrs var sasniegt pat līdz 2 m diametrā. Lapas ādainas, to garums 4—10 cm, platums 3—6 cm. Lapu plātnes ir klātas ar sīkiem matiņiem. Uz vecākām lapām apmatojuma var nebūt. Zīles ir gaiši brūnas vai dzeltenas, 8—20 mm garas.

Pūkainajam ozolam ir trīs pasugas:
* *Quercus pubescens subsp. pubescens* — aug Eiropas centrālajā un dienvidu daļā;
* *Quercus pubescens subsp. anatolica O.Schwarz *— aug Āzijas dienvidrietumos, Eiropas dienvidaustrumos
* *Quercus pubescens subsp. palensis (Palassou) O.Schwarz* — aug Spānijas ziemeļos, Pirenejos.

Pūkainie ozoli aug sausās, kaļķainās augsnēs.
Zvaigžņu ozols

**Zvaigžņu ozols** () ir daudzgadīgs dižskābaržu dzimtas koks. Šis ozols savvaļā aug ASV austrumdaļā. Izplatības areāls atrodas robežās starp Masačūsetsu, Aiovas dienviddaļu, Teksasas vidieni un Floridas ziemeļdaļu. Koks ir neliels, parasti 10–15 m garš. Dažreiz sasniedz pat 30 m augstumu. Lapas ādainas, apakšpusē ar sīkiem matiņiem. Lapām ir īpatna forma, līdzīga Maltas krustam. Zīles 1,5–2&nbsp;cm garas, nogatavojas vienā sezonā.

Zvaigžņu ozolu koksne ir cieta, izturīga pret puvi, tomēr zāģmateriāli iznāk zemākas kvalitātes, jo šiem ozoliem zari veidojas zemu uz stumbra.
Šeņs Kuo

thumb|235px|Šeņ Kuo.

**Šeņs Kuo** jeb **Šeņs Kua** (, piņjiņs: Shěn Kuò, dzimis 1031. gadā, miris 1095. gadā) bija viens no dižākajiem ķīniešu zinātniekiem. Viņš ir salīdzināms ar daudzpusīgajiem renesanses zinātniekim, Šeņ Kuo darbojās matemātikas, astronomijas, meteoroloģijas, ģeoloģijas, zooloģijas, botānikas, farmakoloģijas, agronomijas, etnogrāfijas un kartogrāfijas nozarēs. Bez tam viņš sevi parādīja kā labu diplomātu, ģenerāli, finanšu ministru, valsts inspektoru, inženieri, izgudrotāju, dzejnieku, kā arī mūziķi.
Laika

**Laika** (; mirusi ) bija Padomju Savienības kosmosa programmas ietvaros izmantots klaiņojošs jauktasiņu suns, kas kļuva par pirmo suni, kurš tika palaists orbitālā lidojumā ap Zemi. Viņas lidojums ieņem īpašu vietu kosmosa izpētes vēsturē kā agrīns biomedicīnisks eksperiments un viens no simboliskajiem kosmosa sacensības notikumiem Aukstā kara laikā. Laika tika palaista kosmosā 1957. gada 3. novembrī ar otro mākslīgo Zemes pavadoni *[[Sputnik-2]]*, neilgi pēc pirmā pavadoņa *[[Sputnik-1]]* starta. Misijas galvenais mērķis bija iegūt datus par dzīva organisma fizioloģiskajām reakcijām uz starta pārslodzēm, bezsvara stāvokli un uzturēšanos orbītā, jo tolaik vēl nebija skaidrs, vai cilvēks vispār spēj izdzīvot kosmiskā lidojuma laikā. Šie eksperimenti bija paredzēti kā sagatavošanās solis cilvēka lidojumiem kosmosā; līdzīgus pētījumus vēlāk veica arī ASV kosmosa programmās, izmantojot citus dzīvniekus, piemēram, šimpanzes.

Laika tika izvēlēta no klaiņojošiem suņiem, jo šādi dzīvnieki tika uzskatīti par izturīgākiem pret stresu, badu un aukstumu. Atlases kritērijos ietilpa neliels augums, mierīgs temperaments un spēja ilgstoši uzturēties slēgtā telpā. *Sputnik-2* tika izstrādāts ļoti īsā laikā un nebija paredzēts drošai atgriešanai uz Zemes. Sākotnēji Padomju Savienības oficiālajos paziņojumos tika apgalvots, ka Laika orbītā nodzīvojusi vairākas dienas un pēc tam eitanizēta ar saindētu pārtiku. Tomēr vēlāk publiskotā informācija liecina, ka Laika izdzīvoja tikai dažas stundas (5–7 stundas) pēc starta un gāja bojā pārkaršanas un stresa dēļ, ko izraisīja kosmiskā aparāta nepilnīgā dzesēšanas sistēma.

Vēsturiskajā un zinātniskajā kontekstā Laikas lidojums iezīmē agrīno kosmosa izpētes posmu, kurā tehnoloģiskais progress nereti apsteidza bioētiskos apsvērumus. Lai gan misija sniedza nozīmīgus datus par dzīvības uzturēšanas iespējām kosmosā, Laikas bojāeja izraisīja plašas starptautiskas diskusijas par eksperimentu ētiku. Mūsdienās Laika tiek pieminēta gan kā zinātnes progresa simbols, gan kā atgādinājums par agrīno kosmosa pētījumu cenu un sarežģīto attiecību starp zinātni, politiku un ētiku.

## Ārējās saites
Laika (nozīmju atdalīšana)

**Laika** var būt:

* Laika - pirmais suns, ko sūtīja Padomju Savienība kosmosā
* laika (suņu šķirne)

## Skatīt arī
* laiks - fizikāls lielums
Brazīlijas Grand Prix

**Brazīlijas ''Grand Prix*** ir ikgadēja [[Formula 1]] *Grand Prix* izcīņa. Tā pirmo reizi norisinājās [[1972]]. gadā kā ārpusčempionāta sacīkste, tomēr pirmoreiz čempionāta kalendārā to iekļāva . gadā. Līdz . gadam sacīkstes norisinājās tolaik 7 kilometrus garajā [[Interlaguša]]s trasē. . gadā *Grand Prix* rīkoja [[Nelsona Pikē autodroms|Žakarepagua]] trasē. Tad divus gadus sacīkste atgriezās Interlagušā, bet no . līdz . gadam sacīksti rīkoja Žakarepagua. . gadā Brazīlijas GP atgriezās saīsinātajā Interlagušā.

Kopš 2021. gada sacīkstes šajā pašā trasē sauc par *'"Sanpaulu Grand Prix"**.

== Uzvarētāji ==
=== Vairākkārtējie uzvarētāji (piloti) ===



=== Vairākkārtējie uzvarētāji (komandas) ===



=== Saraksts ===
Minēti tikai uzvarētāji tajos ''Grand Prix'', kas aizvadīti F1 sezonu ietvaros.
* Kopš 2021. gada sacensības notiek ar nosaukumu **"Sanpaulu Grand Prix"'''

## Skatīt arī
* F1 Grand Prix saraksts
## Atsauces

## Ārējās saites

* Brazilian Grand Prix (Official Site)
* Satellite picture of Autódromo José Carlos Pace by Google Maps
* Satellite picture of Autódromo Internacional Nelson Piquet by Google Maps
Latvijas Radio 6

**Latvijas Radio 6 — Latvijas Universitātes Radio NABA** ir brīvā formāta radiostacija, kas pirmo reizi ēterā izskanēja . Tā tapa ar Latvijas Universitātes, Latvijas Universitātes Studentu padomes un Latvijas Radio atbalstu kā Latvijas Radio 5. kanāls un sākotnēji bija dzirdama galvaspilsētā un tās apkārtnē 96,2 FM frekvencē. No 2006. gada 1. janvāra tā raidīja jaunā 93,1 FM frekvencē. 2014. gada marta beigās Latvijas Radio 5. kanālā sāka skanēt jauna jauniešiem domāta radiostacija Pieci.lv, kurā vairākas stundas dienā ir dzirdamas arī Radio NABA veidotās programmas.

2015. gada februārī ar pilnu programmu atgriezās 95,8 FM frekvencē kā Latvijas Radio 6 kanāls.

Radio NABA programma aptver plašu mūzikas virzienu spektru. NABA ir radio cilvēkiem, kurus interesē kas vairāk par standarta komercproduktu gan mūzikā, gan informācijā". Ēterā var dzirdēt alternatīvo rokmūziku, pasaules tautu mūziku, klasisko rokmūziku, džezu, kā arī dažādus alternatīvos strāvojumus: industriālo, elektronisko, eksperimentālo, avangarda mūziku u.c. Tiek veidoti aptuveni 40 autorraidījumi par dažādiem mūzikas virzieniem, kā arī citām kultūras nozarēm — mākslu, kino, teātri, literatūru, filosofiju. Tāpat tiek veidoti raidījumi par izglītības aktualitātēm, vidi un tās aizsardzību, modernajām tehnoloģijām (#DigitālāsBrokastis ar Arti un Rihardu), cilvēktiesībām, norisēm politikā (Saeimas sēdes), utt.

## Atsauces

## Ārējās saites
*
Jans Komenskis

**Jans Amoss Komenskis** (), arī **Komēnijs** (, ; dzimis , miris ) bija Morāvijā dzimis pedagogs un rakstnieks. Tiek uzskatīts par mūsdienu pedagoģijas zinātnes pamatlicēju. Būdams protestants — Bohēmijas brāļu bīskaps, reliģisko vajāšanu dēļ bija spiests emigrēt un mūža atlikušo daļu dzīvoja dažādās Eiropas valstīs.

## Dzīvesgājums
Ir trīs Morāvijas vietas, kas pretendē uz Jana Komenska dzimtās vietas nosaukumu — Komņa (*Komňa*), Nivnice (*Nivnice*) un Uherski Broda (*Uherský Brod*). Mācījās Pršerovā, Herbornā un Heidelbergā.

24 gadu vecumā kļuva par mācītāju, pēc protestantu sakāves Trīsdesmitgadu kara Baltā kalna kaujā 1620. gadā dzīvoja dažādās slēptuvēs, bet tad devās trimdā. 1628. gadā apmetās Lešno, Polijā, kur vadīja brāļu draudžu ģimnāziju. Vēlāk dzīvoja Zviedrijā karalienes Kristīnes un viņas kanclera Aksela Ūksenšernas aizbildniecībā. No 1642. līdz 1648. gadam dzīvoja Elbingā, Karaļa Prūsijā, pēc tam — Anglijā. Transilvānijas prinča Ģerģa Rākoci atraitne uzaicināja Komenski uz Ungāriju, kur Šārošpatakā viņš nodibināja un vadīja skolu. Šeit viņš sarakstīja dažus savus nozīmīgākos darbus.

Vēlāk atgriezās Lešno. Otrā Ziemeļu kara laikā deklarēja atbalstu zviedriem, tāpēc 1656. gadā poļu nemiernieki nodedzināja Komenska skolu, spiestuvi un arhīvu. Pats Komenskis pārcēlās uz Amsterdamu, kur 1670. gadā mira. Neskaidru iemeslu dēļ apglabāts Nārdenā.

19. gadsimtā, čehu nacionālās atmodas laikā, Komenskis kļuva par vienu no čehu tautas simboliem. 28. martu, Komenska dzimšanas dienu, Čehijā un Slovākijā atzīmē kā Skolotāju dienu. UNESCO nodibināja Komenska medaļu, kuru piešķir par izciliem sasniegumiem pedagoģijā. 1919. gadā dibinātā Komenska Universitāte Bratislavā ir pirmā Universitāte ar mācībām slovāku valodā. Komenska vārdā nosaukta Eiropas Komisijas izglītības programma *[[Comenius (programma)|Comenius]]*.

## Darbi

1992. gadā izdevniecība "Zvaigzne" publicējusi J. Komenska darbu "Lielā didaktika".

Attēls:Comenius J. A. Orbis sensualium pictus. Riga, 1682.jpg|Zviedru Vidzemes laikā Rīgā iespiestais *Orbis sensualium pictus* (1682)

## Ārējās saites
Mežotne (nozīmju atdalīšana)

**Mežotne** var būt:
* Mežotne — apdzīvota vieta Bauskas novadā, Mežotnes pagasta centrs.
* Mežotne — seno zemgaļu zeme.

## Skatīt arī
* Mežotnes pils
* Mežotnes pagasts
* Mežotnes aplenkumi (1219-1220)
Dobe

**Dobe** var būt:
* dobe - kultūraugu audzēšanas metode
* Dobe - upe, Dienvidsusējas pieteka
* Dobenes cits nosaukums
Džudo 2008. gada vasaras olimpiskajās spēlēs — līdz 70 kg sievietēm

**Džudo 2008. gada vasaras olimpiskajās spēlēs sievietēm svara kategorijā līdz 70 kg** notika 13. augustā. Olimpisko zeltu izcīnīja Japānas džudiste Masaje Ueno .

## Medaļu ieguvēji

## Fināls

## 1. laukums

## 2. laukums

## "Pēdējās cerības" cīņas
Liepājas leļļu teātris

**Liepājas Leļļu teātris** ir 1989. gadā dibināts leļļu teātris, kas atrodas Liepājā, Rožu laukumā 5/6.

Sākotnēji izveidots kā studija, 1992. gadā tas pārtapa par pašvaldības iestādi. 1992. gada janvārī teātrim piešķīra telpas Liepājas Latviešu biedrības namā. Liepājas Leļļu teātris piedalās Liepājas, Kurzemes, Latvijas publiskajos pasākumos, organizē un piedalās starptautiskos festivālos un projektos.

Katras sezonas laikā teātris iestudē vismaz četras jaunas izrādes. Izrādes repertuārā ir ļoti daudzveidīgas pēc leļļu klasifikācijas un izrādes uzbūves veida. Tas savās izrādēs izmanto gan klasiskās spieķu lelles, gan koncertlelles, gan marionetes. Pēdējos gados izrādēs izmanto arī aktieru dzīvā plāna tēlojumu. 

## Atsauces

## Ārējās saites
* Liepājas leļļu teātris izrades.lv
Samtainais ozols

**Samtainais ozols** () ir daudzgadīgs dižskābaržu dzimtas koks. Šis ozols savvaļā aug Ziemeļamerikas austrumdaļā. Koka augums ir mainīgs. Izplatības areāla ziemeļdaļā, samtainie ozoli ir vidēji lieli, sasniedz 20—25 m augstumu, areāla dienviddaļā koki ir lieli, līdz 42 m augstumam. Lapas ir 10—20 cm garas ar 5—7 smailām daivām. Lapu virspuse ir spilgti zaļa, apakšpuse dzeltenbrūna. Zīles nelielas.

Samtainie ozoli viegli krustojas ar citiem Lobatae grupas ozoliem, veidojot hibrīdus.

Samtaino ozolu miza satur dzelteno pigmentu (kvercitrīnu), kuru līdz 1940. gadiem eksportēja uz Eiropu.
Atvilkšana (anatomija)

[right|thumb|[Vitrūvijas cilvēks|Vitrūvijas cilvēka rokas atrodas abdukcijas stāvoklī]] 
**Atvilkšana** jeb **abdukcija** anatomijā ir kustība, kuras laikā ķermeņa segments virzās prom no ķermeņa viduslīnijas, šī kustība notiek frontālā plaknē ap horizontālu asi, kas atrodas sagitālā plaknē. Muskuļi, kuri veic atvilkšanas kustību, tiek saukti par abduktoriem. Pretēja kustība abdukcijai ir pievilkšana.
Cilvēka kaulu uzskaitījums

right|350px|Cilvēka skelets no priekšpuses
right|350px|Cilvēka skelets no aizmugures
Normāls pieauguša cilvēka skelets sastāv no 206—208 vai vairāk kauliem (atkarīgs no skaitīšanas metodes). Bērniem kaulu var būt vairāk, jo dzīves laikā daudzi saaug un pārkaulojas.

*[[Cilvēka galvaskauss|Galvaskausā]] (*22*)*
* *Smadzeņu daļā*
** Spārnkauls (*Os sphenoidale*)
** Pakauša kauls (*Os occipitale*)
** Deniņu kauls (*Os temporale*) *(2)*
** Paura kauls (*Os parietale*) *(2)*
** Pieres kauls (*Os frontale*)
** Sietiņkauls (*Os ethmoidale*)
* *Sejas daļā*
** Augšžokļa kauls (*Maxilla*) *(2)*
** Vaiga kauls (*Os zygomaticum*) *(2)*
** Aukslēju kauls (*Os palatinum*) *(2)*
** Asaru kauls (*Os lacrimale*) *(2)* 
** Deguna kauls (*Os nasale*) *(2)*
** Apakšējā deguna gliemežnīca (*Concha nasalis inferior*) *(2)*
** Lemesis (*Vomer*)
** Apakšžoklis (*Mandibula*)
*[[Vidusauss|Vidusausī]] (6)*
* Āmuriņš (*Malleus*)
* Laktiņa (*Incus*)
* Kāpslītis (*Stapes*)
*[[Rīkle|Rīklē]] (1)*
* Mēles kauls (*Os hyoideum*)
*[[Plecu josla|Plecu joslā]] (4)*
* Lāpstiņa (*Scapula*) *(2)*
* Atslēgas kauls (*Clavicula*) *(2)*
*[[Krūškurvis|Krūškurvī]] (25 vai 27)*
* Krūšu kauls (*Sternum*) *var būt kā 3 kauli*
* Ribas (*Costae*) *(2x12)*
*[[Mugurkauls|Mugurkaulā]] (24) (*Colummna vertebralis*)*
* Kakla skriemeļi (*Vertebrae cervicales*) (*7)*
* Krūšu skriemeļi (*Vertebrae thoracicae*) *(12)*
* Jostas skriemeļi (*Vertebrae lumbales*) *(5)*
*[[Augšdelms|Augšdelmos]] (2)*
* Augšdelma kauls (*Humerus*) *(2)* 
*[[Apakšdelms|Apakšdelmos]] (4)*
* Elkoņa kauls (*Ulna*) *(2)*
* Spieķkauls (*Radius*) *(2)*
*[[Plauksta|Plaukstā]] (54)*
* *Plaukstas pamatnē*
** Laivveida kauls (*Os scaphoideum*) *(2)*
** Mēness kauls (Os lunatum) (2)
** Trīsstūrainais kauls (Os triquetrum) *(2)*
** Zirņveida kauls (*Os pisiforme*) *(2)*
** Trapeces kauls (*Os trapezium*) *(2)*
** Trapecveida kauls (*Os trapezoideum*) *(2)*
** Galvainais kauls (*Os capitatum*) *(2)*
** Kāškauls (*Os hamatum*) *(2)*
* *Delnā*
** Delnas kauls *(5 × 2)*
* Falangās (rokas pirkstu kauli)
**proksimālās falangas (*phalanx proksimalis*) *(5 × 2)*
** vidējās falangas (*phalanx intermedia*) *(4 × 2)*
** distālās falangas (*phalanx distalis*) *(5 × 2)*
*[[Iegurnis|Iegurnī]] (4)*
* Krustu kauls (Os sacrum) *(1)*
* Astes kauls (Os coccygis) *(1)*
* Gūžas kauls (*Os coxae*) *(2)*
*[[Augšstilbs|Augšstilbos]] (2)*
* Augšstilba kauls (*Femur*, *os femoris*) *(2)*
*[[Apakšstilbs|Apakšstilbos]] (6)*
* Ceļa kauls (*Patella*) *(2)*
* Lielais lielakauls (*Tibia*) *(2)*
* Mazais lielakauls (*Fibula*) *(2)*
*[[Pēda|Pēdās]] (52)*
* *[[Pēdas pamats|Pēdas pamatā]]*
** Papēža kauls (*Calcaneus*) *(2)*
** Veltņa kauls (*Talus*)*(2)*
** Laivveida kauls (*Os naviculare*) *(2)*
** Ķīļveida kauli (*Ossa cuneiformia*)*(2 × 3)*
** Kubveida kauls (*Os cuboideum*) *(2)*
* *[[Plezna|Pleznā]]*
** Pleznas kauli (5 × 2)
* *Falangās (kājas pirkstu kauli)*
** proksimālās falangas (*phalanx proksimalis*) *(5 × 2)*
** vidējās falanagas (*phalanx intermedia*) *(4 × 2)*
** distālās falangas (*phalanx distalis*) *(5 × 2)*
Korķa ozols

thumb|Korķa ozola zīles
**Korķa ozols** () ir daudzgadīgs, mūžzaļš dižskābaržu dzimtas koks. Šis ozols savvaļā aug Eiropas dienvidrietumos un Āfrikas ziemeļrietumos. Koks ir vidēji liels, sasniedz 20 m augstumu. Lapas ir 4—7 cm garas, nav dalītas, ir sīki zobiņi lapu malās. Lapu virspuse ir tumši zaļa, apakšpuse bālāka. Zīles 2—3 cm garas. Koks veido biezu, korķainu mizu, kura nemitīgi pieaug biezumā. Koka mizu nogriežot, iegūst korķi. Korķa ozolam ļaunums šādi netiek nodarīts. Pēc 10—12 gadiem miza ir ataugusi un to var atkal nogriezt. Koku šādi var izmantot līdz 12 reizēm. Korķa ozolu mūžs ilgst 150—250 gadus. Korķa ozolus korķa iegūšanai audzē Spānijā, Portugālē, Alžīrijā, Marokā, Francijā, Itālijā un Tunisijā.

Korķa ozolus audzē arī dekoratīvos nolūkos. Korķa ozoli viegli krustojas ar Austrijas ozoliem, veidojot hibrīdus *Quercus × hispanica*.

## Ārējās saites
* 
*
Imangali Tasmagambetovs

**Imangali Tasmagambetovs** (; , dzimis ) ir šībrīža Astanas mērs. No 2004. gada decembra līdz 2008. gada 4. aprīlim 2014. gada 22. oktobris darbojās kā Almati mērs. Pirms tam viņš bija Kazahstānas premjerministrs no 2002. gada 28. janvāra līdz 2003. gada 11. jūnijam.

Tasmagambetovs apgalvoja, ka ko amata aizgājis pēc tam, kad uzzinājis par uzticības balsojuma pozitīvo rezultātu falsifikāciju viņa administrācijā, kas notika . Viņa atkāpšanās izraisīja visu kabineta locekļu atlaišanu, kā tas paredzēts Kazahstānas konstitūcijā.

Kazahstānas prezidents Nursultans Nazarbajevs aizvietoja Tasmagambetovu ar Pavlodaras apgabala gubernatoru Danijalu Ahmetovu . Ahmetovs apņēmās turpināt Tasmagambetova politiku daudzās jomās.

## Biogrāfija
[250px|thumb|Ar [Vladimirs Putins|Vladimiru Putinu. Alma-Ata, 2002. gada 28. februāris]]
Pēc tautības - kazahs. Interese par dabaszinātnēm, kas pamodās jau agrā jaunībā, ietekmēja nākotnes profesijas izvēli. Nāk no Bayula the Younger Zhuz ģints Zhappas apakšģints.

1979. gadā Imangali Tasmagambetovs beidzis M. Utemisova vārdā nosaukto Rietumkazahstānas Valsts universitātes Dabas ģeogrāfijas nodaļu. (WKSU) "(bijušais Urālu pedagoģiskais institūts nosaukts pēc A. S. Puškina)" ar grādu "ģeogrāfijas un bioloģijas skolotājs".

* PhD filozofijā. Kandidācijas disertācijas tēma ir “Vides jautājumu pasaules uzskatu aspekti”. (1990)
* Politikas zinātņu doktors. Viņa promocijas darba tēma ir "Sociālā politika tranzīta politiskajās sistēmās". (1997)

Savu karjeru viņš sāka 1973. gadā kā bērnu un jaunatnes sporta skolas treneris Gurjevas apgabala Makhambet ciematā. 1979. gadā viņš strādāja par Gurjevas apgabala Makhambet vidusskolas ģeogrāfijas un bioloģijas skolotāju.

Tā aktīvā pozīcija sociālajā un politiskajā dzīvē, viņš varēja parādīt, kas strādā atbildīgos amatos - pirmais sekretārs Centrālās komitejas Jaunatnes Kazahstānas (1989) un priekšsēdētājs Valsts Kazahstānas Republikas komitejas jaunatnes jomā (1991).

## Atsauces
Talbots

**Talbots** var būt:

* Džons Maikls Talbots (*John Michael Talbot*; 1954) — Romas katoļu baznīcas mūks, kristīgais mūziķis, dziedātājs, dziesmu autors;
* M. V. Talbots (*M. W. Talbot*) — britu regbists, olimpiskās sudraba medaļas ieguvējs.